b'\n_START_ARTICLE_\nC/1973 E1 (Kohoutek)\n_START_SECTION_\nLastnosti\n_START_PARAGRAPH_\nKomet Kohoutek je dolgoperiodi\xc4\x8dni komet. Nazadnje se je pojavil pred 150.000 leti, naslednji\xc4\x8d ga bodo videli \xc4\x8dez 75.000 let. Leta 1973 je imel hiperboli\xc4\x8dno tirnico zaradi te\xc5\xbenostnega vpliva velikih planetov. Zaradi oblike njegove tirnice nekateri strokovnjaki trdijo, da izhaja iz Oortovega oblaka. Prav zaradi tega je bil leta 1973 verjetno njegov prvi obisk notranjega dela Oson\xc4\x8dja. Ostale raziskave pa ka\xc5\xbeejo na to, da komet verjetno izhaja iz Kuiperjevega pasu, ker je sestavljen iz kamnin in ne ka\xc5\xbee mo\xc4\x8dnega oddajanja plinov ._NEWLINE_Najprej so \xc4\x8dasopisi pisali, da bo to komet stoletja, pozneje pa ni kazal tako velike svetlosti, kot so pri\xc4\x8dakovali. Videl se je tudi s prostim o\xc4\x8desom. Njegova najve\xc4\x8dja magnituda, ko je bil v prison\xc4\x8dju, je bila -3 (takrat je bil 0,14 a.e. od Sonca). Naklon tirnice je imel okoli 14,3\xc2\xb0. Najlep\xc5\xa1e se je videl na no\xc4\x8dnem nebu kmalu po prehodu prison\xc4\x8dja, ko je njegova svetlost dosegla magnitudo -4. Komet je tudi kazal rep, ki je bil dolg okoli 25\xc2\xb0, imel pa je tudi protirep._NEWLINE_Kometa Kohotek ne smemo zamenjevati s periodi\xc4\x8dnim kometom 75D/Kohoutek, ki ga je (podobno kot C/1969 O1 in C/1973 D1) kot samostojni odkritelj tudi odkril Lubo\xc5\xa1 Kohoutek. _NEWLINE_Komet so opazovali tudi iz vesoljskih ladij Skylab 4 in Sojuz 13. Tako je bil to prvi komet, ki so ga opazovali iz vesoljske ladje s posadko.'